ZMLUVA O DIELO

## na realizáciu stavebných prác na akcii:

„Rekonštrukcia objektov a priestorov SLDK – Výmena okien a dverí“

uzatvorená podľa § 536 a  nasl. Obchodného zákonníka č. 513/1991 Zb. v znení neskorších zmien a doplnkov, zákona č. 18/1996 Z. z. o cenách v znení neskorších predpisov

**Číslo zmluvy objednávateľa:**

**Číslo zmluvy zhotoviteľa:**

1. **Zmluvné strany**

**Objednávateľ: Technická univerzita vo Zvolene**

Sídlo : ul. T.G. Masaryka 24 , 960 53 Zvolen

Štatutárny orgán : Dr.h.c. prof. Ing. Rudolf Kropil, PhD., rektor TU vo Zvolene

Osoba zodpovedná

za plnenie zmluvy:

vo veciach zmluvných: doc. Ing. Josef Drábek, CSc., prorektor TU vo Zvolene

vo veciach technických: Ing. František Víglaský

IČO: 00397 440

DIČ: 2020474808

IČ DPH: SK 2020474808

Bankové spojenie: Štátna pokladnica Bratislava

IBAN: SK08 8180 0000 0070 0024 0065 SK6981800000007000132558

SK10 8180 0000 0070 0006 6108

BIC: SPSRSKBAXXX

Registrácia: zriadená zákonom č. 131/2002 Z.z. o vysokých školách v znení neskorších predpisov

Telefónne číslo.: +421 45 5206 199

e-mail:[*frantisek.viglasky@tuzvo.sk*](mailto:frantisek.viglasky@tuzvo.sk)

a

**Zhotoviteľ: ..................................**

Sídlo : .....................................

Štatutárny orgán: .....................................

IČO: .....................................

DIČ: .....................................

IČ DPH: .....................................

Bankové spojenie: .....................................

IBAN: .....................................

BIC: .....................................

Telefónne číslo: .....................................

e-mail: .....................................

Registrácia: .....................................

1. Zmluva o dielo sa uzatvára ako výsledok verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
2. Verejný obstarávateľ na predmet tejto zákazky použil postupy zadávania podlimitných zákaziek bez využitia elektronického trhoviska.
3. **Predmet zmluvy a miesto plnenia**

1. Predmetom tejto zmluvy je zhotovenie diela na realizáciu stavebných prác na akcii:

„Rekonštrukcia objektov a priestorov SLDK – Výmena okien a dverí“ v zmysle Prílohy č. 1 – Opis predmetu zmluvy a Prílohy č. 2 – Výkaz výmer, ktoré sú súčasťou tejto zmluvy.

1. Zhotoviteľ sa zaväzuje práce vykonávať šetrným spôsobom, tak aby došlo k minimálnemu narušeniu pôvodných vonkajších a vnútorných ostení a nadpraží. V prípade, že k narušeniu dôjde, zhotoviteľ je povinný ich uviesť do pôvodného stavu.
2. Rozmery stavebných výrobkov a konštrukcií uvedených v Prílohe č. 2 - Výkaz výmer je nutné pred ich zadaním do výroby overiť zameraním priamo v objekte stavby.
3. Dielo bude tiež zahŕňať všetky služby a dodávky zhotoviteľa v rámci definovaného rozsahu, ktoré neboli výslovne uvedené v tejto zmluve, ale sú jednoznačne nevyhnutné pre dielo, aby boli dosiahnuté jeho vlastnosti stanovené touto zmluvou, alebo ak sú nevyhnutné pre dokončenie, bezporuchovú prevádzku a prevádzkovú bezpečnosť diela.
4. Zhotoviteľ sa zaväzuje, že vykoná dielo vrátane zabezpečenia montážneho materiálu, potrebného lešenia a strojného a mechanizačného vybavenia.
5. Zhotoviteľ sa zaväzuje odvoz a likvidáciu odpadu vytvoreného v súvislosti s realizáciou predmetu zmluvy zabezpečiť v súlade so zákonom č. 79/2015 Z.z. o odpadoch a súvisiacimi všeobecne záväznými právnymi predpismi platnými v odpadovom hospodárstve.
6. Zhotoviteľ sa zaväzuje vykonať dielo vo vlastnom mene a na vlastnú zodpovednosť pri dodržaní platných STN alebo ekvivalent, technologických postupov a všeobecne záväzných technických požiadaviek, platných právnych, prevádzkových a bezpečnostných predpisov.
7. Miestom plnenia predmetu zmluvy je: Slovenská lesnícka a drevárska knižnica, T.G. Masaryka 20, 960 01 Zvolen.
8. Objednávateľ sa zaväzuje zhotovené dielo na základe protokolu o odovzdaní a prevzatí diela prevziať a zaplatiť za dielo dohodnutú cenu podľa platobných podmienok dohodnutých v tejto zmluve.
9. **Lehoty plnenia**
10. Zhotoviteľ sa zaväzuje vykonať dielo v termíne **najneskôr do 270 kalendárnych dní od nadobudnutia účinnosti tejto zmluvy**, pričom je povinný dodržať harmonogram výstavby, ktorý je nasledovný:

**1. Etapa**: Kompletná výmena a obnova (repasácia) okien na 3. nadzemnom podlaží vrátane ich výroby a všetkých ostatných stavebné prác a dodávok s tým súvisiacich – termín vykonania a odovzdania je najneskôr **do 90 kalendárnych dní** od nadobudnutia účinnosti zmluvy.

**2. Etapa**: Kompletná výmena a obnova (repasácia) okien na 2. nadzemnom podlaží vrátane ich výroby a všetkých ostatných stavebné prác a dodávok s tým súvisiacich – termín vykonania a odovzdania je najneskôr **do 180 kalendárnych dní** od nadobudnutia účinnosti zmluvy.

**3. Etapa**: Kompletná výmena a obnova (repasácia) okien a dverí na 1. nadzemnom podlaží vrátane ich výroby a všetkých ostatných stavebné prác a dodávok s tým súvisiacich – termín vykonania a odovzdania je najneskôr **do 270 kalendárnych dní** od nadobudnutia účinnosti zmluvy.

1. Zhotoviteľ sa zaväzuje, že zhotoví dielo v súlade s  harmonogramom v zmysle čl. III., bod 1 tejto zmluvy riadne a včas a objednávateľ sa zaväzuje, že dokončené dielo bez vád a nedorobkov prevezme a zaplatí za jeho zhotovenie dohodnutú cenu v súlade s cenovou ponukou zhotoviteľa predloženou do verejnej súťaže identifikovanej v článku II. odst. 1. tejto zmluvy.
2. Objednávateľ sa zaväzuje odovzdať zhotoviteľovi stavenisko s určením odberných miest vody a elektrickej energie, v súlade s vecným a časovým harmonogramom v zmysle čl. III., bod 1 tejto zmluvy v termíne **do piatich** kalendárnych dní od nadobudnutia účinnosti tejto zmluvy a zhotoviteľ sa ho zaväzuje bezodkladne prevziať
3. Zhotoviteľ sa zaväzuje začať výstavbu najneskôr **do desiatich** kalendárnych dní od prevzatia staveniska.
4. Dielo musí byť odovzdané do termínu, uvedeného v časovom pláne stavebných prác bez vád a nedorobkov.
5. Zhotoviteľ je povinný bez meškania informovať objednávateľa zápisom v stavebnom denníku o vzniku akejkoľvek udalosti, ktorá bráni, alebo sťažuje realizáciu predmetu diela s dôsledkom omeškania s plnením vecného a časového harmonogramu výstavby, alebo predĺženia času plnenia podľa tohto harmonogramu.
6. V prípade nepriaznivých poveternostných podmienok bude medzi zmluvnými stranami dohodnutá technologická prestávka v realizácii predmetu diela.
7. V prípade, že zhotoviteľ bude v omeškaní s plnením plánu organizácie výstavby z dôvodov vzniknutých na jeho strane viac ako o 14 kalendárnych dní, považuje sa toto omeškanie resp. neplnenie povinnosti za podstatné porušenie zmluvy a oprávňuje objednávateľa odstúpiť od zmluvy.
8. **Cena**
9. Cena za zhotovenie predmetu zmluvy bola dohodnutá v zmysle zákona č.18/1996 Z. z. o cenách v znení neskorších predpisov a jeho vykonávacích predpisov a je stanovená na základe rozpočtu spracovaného podľa výkazov výmer vo výzve na predloženie ponuky pri verejnom obstarávaní. **Rozpočet s výkazom výmer je Prílohou č.2**, ktoré tvoria neoddeliteľnú súčasť tejto zmluvy.

**Cena diela bez DPH: ................... €**

/ slovom ................................................./

**DPH vo výške 20%: .................. €**

/ slovom.................................................. /

**Cena diela s DPH: ................... €**

Slovom: ................................................................................. (cena s DPH)

1. Zmenu obsahu (ďalej iba „nové práce“) alebo rozsahu (ďalej iba „naviac alebo menej práce“) ktorejkoľvek časti predmetu plnenia podľa tejto zmluvy je možné vykonať v súlade s §18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. V prípade uzatvorenia dodatku za predpokladu splnenia podmienky podľa predchádzajúcej vety bude podkladom na jeho uzatvorenie písomný súhlas objednávateľa s naviac, menej alebo novými prácami alebo písomná požiadavka objednávateľa na naviac, menej alebo nové práce. Súhlas objednávateľa alebo písomnú požiadavku objednávateľa podľa predchádzajúcej vety je oprávnená podpísať aspoň jedna z osôb oprávnených na rokovanie vo veciach technických. Cenu diela alebo jeho časti podľa tejto zmluvy je prípustné v tomto prípade zmeniť, ak naviac, menej alebo nové práce budú mať na ňu preukázateľný vplyv.
2. **Platobné podmienky**
   1. V rámci súčinnosti potrebnej na uzatvorenie zmluvy, zhotoviteľ pred podpisom zmluvy na zabezpečenie záväzkov vyplývajúcich z tejto zmluvy zložil zmluvnú zábezpeku vo výške **25 000,- Eur** (slovom: Dvadsaťpäťtisíc EUR).
   2. Zmluvná zábezpeka je platná je platná až do odstránenia vád a nedorobkov z odovzdania a prevzatia stavby potvrdených objednávateľom.
   3. V prípade využitia bankovej záruky:

a) banka uspokojí veriteľa /objednávateľa/ za dlžníka /zhotoviteľa/,

b) banková záruka sa použije na úhradu zábezpeky akýchkoľvek záväzkov zhotoviteľa

voči objednávateľovi vyplývajúcich z tejto zmluvy, vrátane nárokov zo zmluvných

sankcií dohodnutých v čl. X tejto zmluvy, ako aj zo zodpovednosti za vady diela vo výške bankovej záruky,

1. banka sa zaväzuje zaplatiť vzniknutú pohľadávku do 14 dní po doručení prvej výzvy

objednávateľa na zaplatenie na jeho účet,

1. banková záruka nadobúda platnosť dňom jej vystavenia bankou a vznikla doručením

záručnej listiny objednávateľovi,

1. platnosť bankovej záruky končí odstránením vád a nedorobkov z odovzdania a

prevzatia stavby potvrdených objednávateľom.

Banková záruka zanikne:

* 1. plnením banky v rozsahu, v akom banka za zhotoviteľa poskytla plnenie v prospech

objednávateľa,

b) odvolaním bankovej záruky na základe písomnej žiadosti objednávateľa,

c) uplynutím doby jej platnosti, ak si objednávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.

V prípade, ak kedykoľvek od momentu uzatvorenia tejto zmluvy do odstránenia vád a nedorobkov z odovzdania a prevzatia stavby potvrdených objednávateľom zanikne banková záruka špecifikovaná v bodoch 1 až 2 tohto čl. zmluvy, je zhotoviteľ povinný do 14 dní od skončenia jej platnosti predložiť objednávateľovi novú bankovú záruku, ktorá bude spĺňať kritériá stanovené v bodoch 1 až 2 tohto čl. zmluvy. Ak zhotoviteľ túto svoju povinnosť nesplní, je objednávateľ s okamžitou účinnosťou oprávnený od tejto zmluvy odstúpiť.

* 1. V prípade zloženia finančných prostriedkov na účet objednávateľa:

Banková záruka môže byť nahradená zložením finančných prostriedkov zhotoviteľa vo výške **25 000,- EUR** (slovom: Dvadsaťpäťtisíc EUR) na účet objednávateľa: SK4681800000007000467331.Účet nie je úročený. V prípade riadneho ukončenia zmluvy sa zábezpeka vráti zhotoviteľovi do 10 kalendárnych dní od riadneho odovzdania a prevzatia diela.

* 1. Zhotoviteľ musí svoje práce vyúčtovať overiteľným a preukázateľným spôsobom. Vo faktúrach bude objednávateľom odsúhlasená cena a množstvo vykonaných prác v zmysle záväzného oceneného **výkazu výmer prác**, ktorý tvorí neoddeliteľnú **Prílohu č. 2,** tejto zmluvy. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným výkazom výmer podľa tejto zmluvy.
  2. Súčasťou faktúry je zástupcom objednávateľa potvrdený súpis vykonaných prác vo forme položkovitého rozpočtu s dodržaným poradím položiek po stavebných objektoch a profesiách v zmysle záväzného oceneného výkazu výmer prác, ktorý tvorí neoddeliteľnú Prílohu č. 2, tejto zmluvy a zisťovací protokol podpísaný oboma stranami.
  3. Zhotoviteľ je oprávnený vystaviť a objednávateľ povinný zaplatiť zhotoviteľovi faktúru za práce na diele vykonané v súlade s touto zmluvou, a to podľa nižšie uvedených podmienok.
  4. Faktúry budú vystavované mesačne podľa vykonaných prác odsúhlasených technickým dozorom objednávateľa.
  5. Dojednanú cenu za zhotovenie diela uhradí objednávateľ zhotoviteľovi postupne na základe mesačných faktúr, ktoré zhotoviteľ vystaví a odovzdá objednávateľovi vždy v posledný pracovný deň kalendárneho mesiaca, pričom celková suma za dielo nesmie prekročiť cenu dojednanú v článku IV. bode 1. tejto zmluvy. Mesačnými faktúrami budú vyúčtované čiastkové plnenia podľa skutočne vykonaných dodávok a prác, podľa položkovitého rozpočtu, ktorý je Prílohou č. 1 tejto zmluvy. Súpis vykonaných prác a dodávok odsúhlasený objednávateľom bude priložený ku každej mesačnej faktúre.
  6. Splatnosť faktúr je **30** **dní** odo dňa vystavenia faktúry.
  7. Zhotoviteľom predložená faktúra musí byť vyhotovená v súlade s ustanoveniami zákona č. 222/2004 Z.z. o dani z pridanej hodnoty v znení neskorších zmien a doplnkov a musí spĺňať náležitosti daňového dokladu. Faktúra musí obsahovať: obchodné meno a sídlo objednávateľa a zhotoviteľa, IČO, DIČ, IČ DPH, číslo zmluvy, číslo faktúry, dátum dodania služby, dátum vyhotovenia faktúry, deň splatnosti faktúry, označenie bankového spojenia a číslo účtu, označenie diela vrátane množstva, rozsahu a druhu dodanej služby, fakturovanú sumu, jednotkovú cenu bez dane a uplatnenú sadzbu dane, podpis a pečiatku oprávnenej osoby zhotoviteľa, súpis vykonaných prác a dodávok s krycím listom, potvrdeným podpisom a pečiatkou zhotoviteľa a odsúhlaseným podpisom a pečiatkou objednávateľa.
  8. Ak faktúra nebude obsahovať uvedené údaje, je objednávateľ oprávnený ju vrátiť na doplnenie alebo prepracovanie zhotoviteľovi, čím sa preruší splatnosť faktúry a nová splatnosť začína plynúť dňom doručenia novej faktúry.

1. **Využitie subdodávateľov**
   * 1. Ak zhotoviteľ pri plnení zmluvy využije kapacity subdodávateľa/ľov, ktorí sú známi, uvedie výšku plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

|  |  |  |  |  |
| --- | --- | --- | --- | --- |
| **Obchodné meno subdodávateľa** | **Adresa sídla**  **subdodávateľa** | **IČO** | **výška plnenia v EUR bez DPH** | **Meno a priezvisko osoby oprávnenej konať za subdodávateľa, adresa pobytu, dátum narodenia, funkcia** |
| \* |  |  |  |  |

\*(pozn. vyplní len úspešný uchádzač pred podpisom zmluvy, doplní počet riadkov podľa potreby)

* + 1. Zhotoviteľ je povinný oznámiť objednávateľovi akúkoľvek zmenu údajov o subdodávateľoch.
    2. Pravidlá pre zmenu subdodávateľov a povinnosť zhotoviteľa oznámiť zmenu subdodávateľa:

Zhotoviteľ je povinný objednávateľovi predložiť písomné oznámenie o zmene subdodávateľa, ktoré bude obsahovať minimálne: výšku plnenia zákazky v EUR s DPH, ktoré má uchádzač v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Navrhovaný subdodávateľ musí byť zapísaný v registri partnerov verejného sektora ak

výška jeho plnenia bude vyššia ako 100 000,- Eur s DPH.

* + 1. Zmena subdodávateľa podlieha písomnému schváleniu objednávateľom.

1. **Osobitné ustanovenia**
2. Zhotoviteľ zhotoví predmet diela v rozsahu, kvalite a lehotách podľa tejto zmluvy.
3. Zhotoviteľ zodpovedá za poriadok a bezpečnosť na pracovisku, v prípade porušenia jeho povinnosti uhradí zhotoviteľ objednávateľovi spôsobenú škodu, prípadne uspokojí nároky tretích osôb.
4. Zhotoviteľ zabezpečí likvidáciu odpadu a vypratanie pracoviska (staveniska) pred odovzdaním diela objednávateľovi.
5. Zhotoviteľ zabezpečí kvalitatívne a dodacie podmienky vymedzené, rozpočtom prác, STN alebo ekvivalent a ustanoveniami technických podmienok stavebných prác.
6. Zhotoviteľ sa zaväzuje realizovať dodávky a práce obvyklým spôsobom, vo vlastnom mene a na vlastnú zodpovednosť, dodržiavať v plnom rozsahu predpisy BOZP, PO a všeobecne záväzné predpisy na ochranu životného prostredia. S odpadmi vzniknutými pri svojej činnosti bude nakladať a likvidovať ich v zmysle platnej legislatívy. Pokiaľ dôjde k porušeniu týchto povinností, spôsobené škody znáša zhotoviteľ. Školenie BOZP a PO vlastných zamestnancov a zamestnancov subdodávateľov vykoná zhotoviteľ.
7. Zhotoviteľ pri realizácii diela použije len stavebné výrobky spĺňajúce podmienky zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a zákona 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, STN alebo ekvivalent a iných platných predpisov.
8. Zhotoviteľ je povinný viesť na pracovisku stavebný denník v zmysle § 46d zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „Stavebný zákon“). Denník musí byť trvalo dostupný. Každý zápis v  denníku musí byť podpísaný stavbyvedúcim zhotoviteľa, alebo jeho zástupcom. Zápisy do denníka môže vykonávať aj technický dozor objednávateľa, splnomocnení zástupcovia objednávateľa a zhotoviteľa, ktorých určia obidve strany zápisom do denníka. Zhotoviteľ určuje ako stavbyvedúceho resp. ako zodpovednú osobu s povinnosťou viesť denník p. \*......................tel. ......................... Objednávateľ určuje ako technický dozor p. \*.........................tel.........................

(\*mená určených osôb uvedú zmluvné strany pred podpisom zmluvy)

1. Technický dozor objednávateľa sa bude vyjadrovať k zápisom zhotoviteľa najneskôr do 3 pracovných dní. V prípade, ak sa tak nestane, má sa za to, že so zápisom v stavebnom denníku súhlasí.
2. Zhotoviteľ je povinný zápisom do denníka vyzvať objednávateľa na účasť pri vykonávaní predpísaných skúšok v súlade s STN alebo ekvivalent. Všetky zmeny a naviac práce je zhotoviteľ povinný zdôvodniť v montážnom denníku. Zmeny použitých materiálov nesmú mať vplyv na kvalitu diela. Zápisy v montážnom denníku slúžia po odsúhlasení objednávateľom ako podklad pre uplatnenie zmien formou dodatkov k zmluve. Všetky zmeny dodávok a prác a s nimi súvisiaci návrh na dodatok k zmluve musí zhotoviteľ predložiť objednávateľovi ešte pred začatím ich realizácie .
3. Nebezpečenstvo škody na diele, ako aj na veciach a materiáloch potrebných na zhotovenie diela znáša zhotoviteľ až do času protokolárneho prevzatia diela objednávateľom.
4. Zhotoviteľ zodpovedá za poriadok a bezpečnosť na pracovisku (stavenisku) a zabezpečí priestor, kde sa realizuje predmet zmluvy v súlade s ustanoveniami § 43i Stavebného zákona. V prípade porušenia jeho povinností uhradí zhotoviteľ objednávateľovi spôsobenú škodu, prípadne uspokojí nároky tretích osôb.
5. **Odovzdanie a prevzatie diela**
6. Zhotoviteľ splní svoju povinnosť zhotoviť dielo jeho riadnym dokončením v rozsahu podľa Prílohy č. 1 a Prílohy č. 2 tejto zmluvy a jeho protokolárnym odovzdaním a prevzatím objednávateľom.
7. Najneskôr jeden pracovný deň pred ukončením diela vyzve zhotoviteľ objednávateľa k uskutočneniu odovzdania a prevzatia diela v mieste plnenia.
8. Zhotoviteľ súčasne z odovzdaním diela odovzdá objednávateľovi 1. kópiu stavebného denníka, zápisy o vykonaných skúškach, certifikáty, atesty použitých materiálov, projekt skutočného vyhotovenia, návody na obsluhu a údržbu zabudovaných zariadení v slovenskom jazyku.
9. Zhotoviteľ odovzdá dielo na základe ním vyhotoveného protokolu o odovzdaní a prevzatí diela a objednávateľ je povinný dielo prevziať, ak sa nevyskytli také závady, ktoré bránia jeho riadnemu užívaniu. Pri zistení závad nie je objednávateľ povinný dielo prevziať až do ich riadneho odstránenia.
10. Protokol o odovzdaní a prevzatí diela bude spísaný neodkladne pri preberacom konaní. Dňom podpísania protokolu sa dielo považuje za vykonané a záväzok zo strany zhotoviteľa tejto zmluvy za splnený.
11. **Záručná doba, zodpovednosť za vady**
12. Zhotoviteľ zodpovedá za to, že predmet tejto zmluvy bude zhotovený podľa podmienok uvedených v súťažných podkladoch pri verejnom obstarávaní a že počas záručnej doby bude mať vlastnosti stanovené touto zmluvou a všeobecne záväznými právnymi predpismi pre zhotovenie stavieb.
13. Zhotoviteľ zodpovedá za vady, ktoré má dielo v čase odovzdania objednávateľovi. Za vady, ktoré sa prejavili po odovzdaní diela zodpovedá, ak boli spôsobené porušením alebo zanedbaním jeho povinností, ktoré má podľa tejto zmluvy a platnej legislatívy. Za vady diela, na ktoré sa vzťahuje záruka za akosť, zodpovedá zhotoviteľ v rozsahu tejto záruky.
14. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a ani pri vynaložení odbornej starostlivosti nevhodnosť týchto vecí zhotoviteľ nemohol zistiť, alebo na ne písomne upozornil objednávateľa a tento na ich použití trval.
15. Záručná doba diela začína plynúť dňom odovzdania a prevzatia diela a je 60 mesiacov na práce a na inštalované zariadenia podľa záruk dodávateľov (minimálne 24 mesiacov).
16. V prípade, že sa vyskytnú skryté vady, má objednávateľ právo a zhotoviteľ povinnosť bezodkladne tieto vady odstrániť, za predpokladu, že boli objednávateľom včas a písomnou formou uplatnené v záručnej dobe.
17. Zhotoviteľ sa zaväzuje začať s odstraňovaním skrytých vád najneskoršie do troch pracovných dní od uplatnenia písomnej reklamácie objednávateľa a vady odstrániť v čo najkratšom technicky možnom čase, najneskôr do 30 kalendárnych dní od uplatnenia reklamácie, ak sa nedohodnú inak.
18. Objednávateľ má právo zabezpečiť odstránenie reklamovaných vád a nedorobkov inou organizáciou na náklady zhotoviteľa, ak zhotoviteľ v dohodnutom termíne vady neodstránil.
19. Ak sa preukáže, že v sporných prípadoch objednávateľ reklamoval vadu diela neoprávnene a za reklamovanú vadu zhotoviteľ nezodpovedá, resp. sa na ňu nevzťahujú záručné podmienky, objednávateľ je povinný uhradiť zhotoviteľovi preukázateľné náklady, ktoré mu vznikli s odstraňovaním týchto vád.
20. Zhotoviteľ nezodpovedá za vady diela, ak :
21. objednávateľ riadne neudržuje dielo v súlade so zhotoviteľom odovzdanými pokynmi pre obsluhu a údržbu, alebo obvyklým spôsobom
22. vady vznikli v dôsledku zmien a opráv vykonaných objednávateľom, alebo tretími osobami.
23. **Sankcie**
24. Pre prípad nesplnenia zmluvného záväzku má oprávnená strana právo účtovať strane povinnej nasledovné sankcie:
    1. za nesplnenie termínu odovzdania predmetu diela v dojednanej lehote podľa čl. III. bod 1 tejto zmluvy má právo objednávateľ účtovať zhotoviteľovi za každý začatý deň omeškania zmluvnú pokutu vo výške 0,05% z ceny diela, ktorá bude odpočítaná z fakturácie za dielo (vzájomné započítanie). Zmluvnú pokutu nie je zhotoviteľ povinný zaplatiť, ak príčina nesplnenia dohodnutých termínov je z dôvodov na strane objednávateľa. O takejto skutočnosti bude urobený zápis v stavebnom denníku a objednávateľ je povinný do 5 pracovných dní sa k zápisu vyjadriť.
    2. za omeškanie s úhradou faktúry podľa tejto zmluvy má právo zhotoviteľ účtovať objednávateľovi zákonné úroky z omeškania vypočítané podľa § 1 ods. 1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v nadväznosti na § 369 ods. 2 Obchodného zákonníka v platnom znení.
25. Ak zhotoviteľ neodstráni vady na diele a nedorobky v termínoch dohodnutých pri odovzdaní diela, je povinný zaplatiť objednávateľovi zmluvnú pokutu vo výške 30,- € za každý začatý deň omeškania až do ich odstránenia. Objednávateľ je oprávnený znížiť úhradu fakturovanej sumy za dielo o výšku tejto zmluvnej pokuty (vzájomné započítanie).
26. Zaplatením sankcie nie je dotknutý nárok objednávateľa alebo zhotoviteľa na úhradu škody vzniknutej mu v dôsledku porušenia povinností druhým účastníkom zmluvy.

**XI. Záverečné ustanovenia**

1. Zmluvné strany berú na vedomie, že podľa ust. § 5a ods. 1 a ods. 4 zákona č. 211/2000 Z. z. o slobodnom prístupe k informáciám v znení neskorších predpisov sa v prípade tejto zmluvy jedná o povinne zverejňovanú zmluvu, ktorá sa zverejňuje v Centrálnom registri zmlúv vedenom Úradom vlády SR (ďalej len „CRZ“).
2. Táto zmluva nadobúda platnosť dňom podpísania obidvoma zmluvnými stranami. Účinnosť táto zmluva nadobúda dňom nasledujúcim po dni jej zverejnenia v CRZ v zmysle ust. § 47a Občianskeho zákonníka v platnom znení.
3. Zmluvné strany berú na vedomie, že zverejnenie zmluvy v CRZ v súlade a v rozsahu podľa zákona č. 211/2000 Z. z. o slobodnom prístupe k informáciám v znení neskorších predpisov, nie je porušením alebo ohrozením obchodného tajomstva. Zmluvné strany výslovne súhlasia s tým, aby táto zmluva vrátane jej príloh bola zverejnená v CRZ v plnom rozsahu.
4. Zhotoviteľ potvrdzuje, že sú mu známe kvalitatívne aj kvantitatívne podmienky dodania predmetu diela a že disponuje oprávneniami a odbornými znalosťami, ktoré sú na zhotovenie diela potrebné.
5. Všetky skutočnosti obchodnej, technickej alebo výrobnej povahy, o ktorých sa zmluvné strany počas plnenia zmluvy dozvedia, sú predmetom obchodného tajomstva podľa § 17 Obchodného zákonníka. Zmluvné strany sa zaväzujú , že tieto informácie nepoužijú pre iné účely, ako sú pre plnenie tejto zmluvy a neposkytnú ich ani tretej osobe bez súhlasu druhej strany.
6. Objednávateľ je oprávnený odstúpiť od zmluvy v prípade podstatného porušenia zmluvy zhotoviteľom, za ktoré sa považuje:
7. chybné plnenie zhotoviteľa, na ktoré bol písomne upozornený a ktoré v požadovanej primeranej lehote neodstránil;
8. neplnenie dohodnutých termínov počas realizácie diela, resp. nedodržanie dohodnutej lehoty plnenia;
9. požadovanie neoprávneného zvýšenia ceny predmetu zmluvy, s ktorým objednávateľ nesúhlasil, pretože úprava ceny nebola zmluvne dohodnutá.
10. Prípadné zmeny a doplnky tejto zmluvy je možné vykonať len formou dodatkov k tejto zmluve obojstranne podpísaných štatutárnymi zástupcami zmluvných strán a so súhlasom správcu programu.
11. Zmenu zmluvy je možné uzavrieť v zmysle § 18 ods. 1 písm. b) bod 1. a písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ak potreba zmeny zmluvy vyplynula z okolností, ktoré verejný obstarávateľ nemohol pri vynaložení náležitej starostlivosti predvídať a zmenou sa nemení charakter zmluvy a zmena zhotoviteľa nie je možná z ekonomických a technických dôvodov.
12. Všetky spory vyplývajúce z tejto zmluvy alebo v súvislosti s ňou vzniknuté, sa zaväzujú zmluvné strany prednostne riešiť rokovaním na úrovni štatutárnych zástupcov s cieľom dosiahnuť vyriešenie sporu. Pokiaľ sa toto aj napriek vynaloženému úsiliu nepodarí, rozhodne o sporných otázkach súd.
13. Pokiaľ nie je v zmluve dohodnuté inak, riadia sa práva a povinnosti zmluvných strán, ako i právne vzťahy z nej vyplývajúce alebo vznikajúce príslušnými ustanoveniami Obchodného zákonníka a ostatnými všeobecne záväznými právnymi predpismi Slovenskej republiky.
14. Táto zmluva vrátene jej príloh je vypracovaná v piatich vyhotoveniach, z ktorých dve obdrží zhotoviteľ a tri objednávateľ.
15. Neoddeliteľnou súčasťou tejto zmluvy sú:

Príloha č. 1: Opis predmetu zmluvy

Príloha č. 2: Rozpočet (výkaz výmer)

1. Zmluvné strany prehlasujú, že táto zmluva bola uzavretá podľa ich pravej a slobodnej vôle, bez tiesne a bez nápadne nevýhodných podmienok. Na znak súhlasu ju zmluvné strany podpísali.

Vo Zvolene dňa .................................. V ........................ dňa ....................

Za objednávateľa : Za zhotoviteľa :

–––––––––––––––––––––– –––––––––––––––––––––

Dr.h.c. prof. Ing. Rudolf Kropil, PhD., rektor ..........štatutárny orgán

–––––––––––––––––––––––––-

doc. Ing. Josef Drábek CSc., prorektor

osoba zodpovedná vo veciach zmluvných

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. František Víglaský

osoba zodpovedná vo veciach technických

**Príloha č. 1 – Opis predmetu zmluvy**

Budova Slovenskej lesníckej a drevárskej knižnice (predtým objekt Gymnázia) je postavená v štýle moderného hnutia, v prvej polovici 20. storočia, podľa projektu architekta Rudolfa Stockera, v tvare pôdorysu L, má tri nadzemné podlažia, fasády sú bohato členené pilastrami ukončenými hlavicou, podokennými rímsami, kordónovou a hlavnou rímsou. Okenné výplne majú rôznu veľkosť a delenie na jednotlivých podlažiach. Budova je národnou kultúrnou pamiatkou.

Predmetom zákazky je výmena okien a dverí na vyššie uvedenej budove podľa platného výkazu výmer a prehľadu okenných a dverných výplní. Pri vykonávaní práce je potrebné postupovať v súlade s rozhodnutím KPÚ Banská Bystrica. Práce je potrebné vykonávať šetrným spôsobom, tak aby došlo k minimálnemu narušeniu pôvodných ostení a nadpraží.

**Požadované práce zahŕňajú:**

* + - 1. Výmenu pôvodných okien a dverí za nové v celkovom počte 182 ks okien a 3 ks dverí,
      2. Repasovanie pôvodných okien v celkovom počte 14 ks.
      3. Všetky ostatné stavebné práce a dodávky súvisiace s výmenou okien a dverí
  1. **Výmena pôvodných okien a dverí**

Výmena pôvodných okien a dverí spočíva v demontáži pôvodných okien a dverí a následnej montáži nových. Nové okenné a dverné výplne musia byť kópie pôvodných okien v ich pôvodnej veľkosti, tvare, farbe – slonová kosť, použitom materiály - drevo, s dodržaním otvárania a delenia okien.

Jednotlivé okná budú veľkostne prispôsobené existujúcim otvorom a do týchto otvorov budú osadené nové okná.

Technické požiadavky na okná:

* Drevené jednoduché okná vyrobené podľa systému EURO IV s konštrukčnou hrúbkou rámu 88 mm a krídla 88mm.
* Použitý materiál na výrobu okna - smrekový hranol, vyrobený z lepených lamelových drevených nadpájaných profilov s vlhkosťou 12% +2%,-3%, lepených lepidlom  D4.
* Povrchové lamely z radiálneho reziva ktoré je nadpájané cinkovaným ozubom v min prípustnej dĺžke 300mm.
* Rohové spoje profilov okna vytvorené čapovaním a lepené konštrukčným lepidlom D4.
* V spodnej časti rámu osadená rámová hliníková okapnicová lišta vo farbe okna RAL 1015.
* Kovanie celoobvodového typu s funkciou otvárania a sklápania krídla
* V styku rámu a krídla dve tesniace zóny s tesniacimi profilmi. Zasklenie krídla s izolačným **trojsklom** hrúbky 44 mm a zložením 4-16-4-16-4 mm s  hodnotou Ug =0,6 W/m2K.
* Dištančný rámik plastový resp. sklolaminátový.
* Tesnenie medzi sklom a krídlom z vonkajšej strany a sklom a zasklievacou lištou z vnútornej strany trvalo pružné na báze silikónového tmelu.
* Na spodnej časti krídla krídlová hliníková okapnicová lišta.
* Okenná klučka vhodná pre použitý typ kovania
* Požadovaná je vnútorná parapetná doska z drevotrieskovej dosky laminovanej vo farbe RAL 9016. (hrúbka 25 mm)
* Montáž okien realizovaná systémom parotesných a paropriepustných pások (STN 733134)
* Farba okenných výplni v pôvodnom farebnom odtieni – slonová kosť (RAL 1015)

Konštrukcia okna musí vyhovovať STN EN 14351-1+A2 a nasledovným požiadavkám:

Prievzdušnosť                                     –  min. trieda 4

Vodotesnosť                                                      – min. trieda E750

Odolnosť proti zaťaženiu vetrom          – min. trieda C2

Vzduchová nepriezvučnosť                          - min. Rw = 34 dB

Technické požiadavky na dvere:

* Drevené vchodové dvere, RAL 1015 plné, rámové, drevená výplň, drevina smrek cink pánty simonswerk, klučka/kľučka, trojbodový zámok
* Drevené vchodové dvere, RAL 1015 4PXN-16-4-16-4PXN +ArSSU mriežka drevená rámové drevené nadloženie drevina smrek cink pánty simonswerk, klučka/kľučka, trojbodový zámok
* Požadované rozmery dverí podľa priloženého výkazu výmer.
  1. **Repasovanie pôvodných okien**

Z uvedeného celkového počtu okien bude z každého typu okna zachovaný a ponechaný na pôvodnom mieste 1 originál in situ (v dobrom technickom stave), ktorý bude repasovaný umelecko-remeselným spôsobom, prostredníctvom fyzickej osoby, ktorá má preukázateľné skúsenosti s realizáciou predmetných prác. Celkovo bude zachovaných a repasovaných 14 ks okien.

Požiadavky na repasáciu okien:

* komplexné odstránenie náterových hmôt z rámu okna, ako aj jednotlivých okenných krídel, parapetnej dosky,
* opravu dreveného rámu, krídel okien, pre zabezpečenie technických funkcií okna,
* vybrúsenie rámu, okenných krídel , parapetnej dosky, tmelenie,
* pretmelenie zasklenia okenných krídel, resp. iná technická úprava,
* príprava rámu, okenných krídel a parapetnej dosky na komplexnú povrchovú úpravu,
* komplexná repasácia pôvodného kovania rámu a okenných krídel,
* preverenie kvality repasácie a technických funkcií okna.
  1. **Všetky ostatné stavebné práce a dodávky súvisiace s výmenou okien a dverí**

Predmet zákazky zahŕňa aj vykonanie všetkých ostatných stavebných prác a dodávok

súvisiacich s výmenou okien a dverí vrátane:

 montáže vnútorných parapetov,

 vyspravenia omietok vnútorných a vonkajších ostení a nadpraží,

 finálne maliarske práce ostení a nadpraží ,

 odvozu a likvidácie odpadu.